Välitunnit

* Välitunnit vietetään pääsääntöisesti ulkona. Poikkeuksena esim. pakkasraja talvella.
* Jos sisällä pitää käydä, esim. vessassa ei saa jäädä kuitenkaan oleskelemaan sisälle.
* Välituntia vietetään välituntialueella, talojen taakse ei mennä. E –rakennuksen takaa voi juosta esim. vinkissä.
* Ketään ei kiusata, tönitä tai potkita.
* Kielenkäyttö on asiallista.
* Välitunnille laitetaan säähän soveltuva vaatetus, viileällä säällä vähintään takki ja talvella tulee käyttää päähinettä.
* Kaikissa peleissä ja leikeissä leikkijät sopivat pelin alkaessa yhteiset säännöt.
* Pelejä ja leikkejä pelataan reilusti, kaikki otetaan mukaan eikä riidellä.
* Omat lelut ja kortit ovat omistajansa vastuulla. Tavaroita ei saa vaihdella toisten kanssa.
* Leikeissä noudatetaan varovaisuutta eikä esim. painita, vaaratilanteista kerrotaan heti valvojalle
* Toisten tavaroihin ei kosketa ilman lupaa.
* Välituntisin ei käytetä kännykkää eikä muita älylaitteita. Niitä ehtii käyttää tarpeeksi vapaa-ajallakin.
* Graffitiseinän päälle ei kiivetä.
* Jos sinisessä laitteessa on käyttäjiä, ei saa mennä häiritsemään. Laitteessa saa istua vain 4 kerrallaan.
* Koulun pihassa ei ajeta polkupyörällä eikä potkulaudalla.
* Välitunnin päättyessä odotetaan rauhassa, kunnes opettaja päästää sisälle. Ovia ei hakata!

Pihan leikkipaikat ja -välineet

* Keinusta ei tönitä toisia pois, keinuissa ei seistä. Hypitään oman harkinnan mukaan ja katsotaan, ettei kukaan ole alla.
* Keinumisvuoroja vaihdellaan välitunnin aikana (Vuoro kestää 2 minuuttia, joka alkaa, kun toinen tulee jonottamaan).
* Kiipeilytelineistä ei hypitä alas, ei tönitä ketään eikä juosta alta.
* Palloja ja muita välineitä ei heitellä katolle.
* Jokainen luokka, oppilas huolehtii käyttämänsä välineet takaisin paikoilleen. Luokan kesken sovitaan, missä luokan omia välineitä säilytetään.
* Kentällä pelatessa huomioidaan, että siellä on pelaamassa muitakin porukoita.
* Kepeillä ei huidota toisia oppilaita eikä keppi kädessä juosta. Niillä saa kyllä leikkiä.
* Kömmeliin jonottaessa odotetaan omaa vuoroa rauhallisesti. Omin luvin kömmelistä ei tavaroita haeta.
* Käsiä tai sormia ei työnnetä aidan raoista.

Talvella

* Pienillä lumikasoilla leikitään nätisti ja sovussa. Talvella määritellään kiipeämiseen soveltuvat lumikasat.
* Isojen lumikasojen taakse ei mennä eikä niiden päälle kiivetä.
* Toisten lumilinnoja ja teoksia ei rikota.
* Kentällä pitää mahtua pelaamaan kaksi ryhmää samaan aikaan. Yksi joukkue ei pelaa kahta välituntia putkeen, jos kentällä on ruuhkaa.
* Lumipalloja ei saa heittää.
* Keinuista ei hypitä kun maa on jäässä.
* Luistelukentällä ei olla välitunnin aikana.
* Koriskentällä saa pelata jalkapalloa vain 6. luokkalaiset ennen ruokailua välitunnilla. Muut luokat eivät saa pelata jalkapalloa tai vedellä koriskentällä. Jalkapalloa pelataan vain hiekkakentällä.

Jos sääntöjä ja ohjeita ei noudata, tulee oppilaan jäädä 5-30 minuutiksi (tapauksesta riippuen) koululle koulupäivän jälkeen. Päivä ja aika sovitaan oppilaan ja opettajan välillä.

Toiminta sisätiloissa

* Sisällä liikutaan kävellen.
* Sisällä tavaroita liikutellaan kantamalla.
* Sisällä ei huudeta ja keskustellaan asiallisesti.
* Omat ulkovaatteet jätetään siististi naulakoihin.